DAVLAT EHTIYoJLARI UChUN TANLOV ASOSIDA OZIQ-OVQAT TOVARLARI ETKAZIB BERIShNI TAShKIL ETISh TOʻGʻRISIDA
(resolution, 2016-03-09)

Importni tartibga solish tizimini yanada takomillashtirish, davlat ehtiyojlari uchun oziq-ovqat tovarlari importi boʻyicha operatsiyalar samaradorligini oshirish maqsadida Vazirlar Mahkamasi qaror qiladi: 1. Quyidagilar: “Oʻzbektenderkonsalting” tenderlar oʻtkazuvchi agentlik toʻgʻrisidagi Nizom 1-ilovaga muvofiq; 2. Vazirlar Mahkamasining 1996-yil 1-oktabrdagi 342-son qarori bilan tasdiqlangan Import kontraktlarini Tashqi iqtisodiy aloqalar vazirligida roʻyxatdan oʻtkazish tartibining davlat ehtiyojlari uchun oziq-ovqat tovarlari importi boʻyicha kontraktlarni roʻyxatdan oʻtkazishga oid qismi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin. 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi “Oʻzbektenderkonsalting” tenderlar oʻtkazuvchi agentlik, keyingi oʻrinlarda “Agentlik” deb ataladi, Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga qarashli tashkilot hisoblanadi. 2. Agentlik tovarlar (ishlar va xizmatlar)ni xarid qilish, sotish yuzasidan tender savdolari, tanlovlar oʻtkazish boʻyicha ixtisoslashtirilgan tashkilot hisoblanadi. 1. Quyidagilar Agentlikning asosiy vazifalari hisoblanadi: Oʻzbekiston Respublikasining iqtisodiy manfaatlarini taʼminlash; davlat ehtiyojlari uchun oziq-ovqat asosiy turlarini xarid qilish boʻyicha savdolar, tanlovlar oʻtkazishga doir uslubiy va normativ hujjatlarni ishlab chiqish Oʻzbekiston Respublikasi Vazirlar Mahkamasining topshiriqlari boʻyicha; bevosita mahsulot ishlab chiqaruvchilar va tovar (ishlar va xizmatlar) yetkazib beruvchilarni tanlov oldidan saralash; tender qatnashchilari uchun teng tanlov shartlarini taʼminlash; mahsulot yetkazib beruvchilarni oldindan tanlash, tushayotgan takliflarni ekspert baholash, reklama ishlarini tashkil etish. 1. Agentlik yuridik shaxs hisoblanadi, alohida mol-mulkka, mustaqil balansga, bank muassasalaridan birida schyotlarga ega boʻladi, oʻz nomidan shartnomalar tuzishga, mulkiy va shaxsiy nomulkiy huquqlarni sotib olishga hamda oʻz zimmasiga majburiyatlar olishga, sudlarda daʼvogar va javobgar boʻlishga haqlidir. 2. Agentlik oʻz majburiyatlari boʻyicha oʻziga tegishli butun mol-mulk bilan javob beradi. 3. Agentlik oʻz faoliyatini tenderlarni oʻtkazishga tayyorgarlik koʻrish va oʻtkazishning xolisligi prinsiplariga muvofiq amalga oshiradi, Oʻzbekiston Respublikasi Konstitutsiyasiga, Oʻzbekiston Respublikasi qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, Oʻzbekiston Respublikasi Tashqi iqtisodiy aloqalar, investitsiyalar va savdo vazirining buyruqlariga, Oʻzbekiston Respublikasining xalqaro shartnomalariga, shuningdek mazkur Nizomga amal qiladi; 4. Agentlik oʻz faoliyatini toʻla xoʻjalik mustaqilligi shartlarida amalga oshiradi. 5. Agentlikning moliyaviy-xoʻjalik faoliyat boʻyicha boshqa sheriklar bilan oʻzaro munosabatlari shartnoma asosida amalga oshiriladi. 6. Agentlik Oʻzbekiston Respublikasi Davlat gerbi tasviri tushirilgan, oʻz nomi oʻzbek va ingliz tillarida yozilgan muhrga, rasmiy ish qogʻozlariga va tashqi identifikatsiyalashning boshqa vositalariga ega boʻladi. Agentlik koʻrsatib oʻtilgan vazifalarni taʼminlash uchun Oʻzbekiston Respublikasi qonun hujjatlariga muvofiq quyidagi funksiyalarni amalga oshiradi: tovarlar (ishlar va xizmatlar) yetkazib berish yuzasidan savdolar uchun tender hujjatlarini ishlab chiqadi; tovarlar (ishlar va xizmatlar)ni potensial yetkazib beruvchilarni tanlov oldidan saralaydi; tenderlar tayyorlaydi va ularning oʻtkazilishini bevosita tashkil etadi; Oʻzbekiston Respublikasida va chet elda tenderlar oʻtkazish shartlari va tartibiga doir axborot faoliyatini amalga oshiradi; tenderlar oʻtkazish boʻyicha chet el ish tajribasini va tenderlar oʻtkazish sohasidagi xizmatlarning boshqa turlarini oʻrganadi; davlat isteʼmolchilari uchun davlat ehtiyojlari uchun xarid qilishga oid normativ hujjatlarni qabul qilish va ularning amal qilishi boʻyicha konsalting xizmatlari koʻrsatadi. 1. Agentlik oʻz funksiyalarini amalga oshirish uchun quyidagilarga haqlidir: ayirboshlash shartlarida yoki tijorat asosida tenderlar oʻtkazish boʻyicha axborot berish (sotib olish) toʻgʻrisida tenderlar oʻtkazish boʻyicha boshqa xorijiy agentliklar bilan bitimlar tuzish; vazirliklar, davlat qoʻmitalari, idoralar, davlat hokimiyati mahalliy organlari, Oʻzbekiston Respublikasi va xorijiy davlatlarning yuridik shaxslaridan oʻz vazifalarini amalga oshirish uchun Agentlikka zarur boʻlgan axborotni belgilangan tartibda olish; oʻz axborot xabarnomalari va boshqa axborot mahsulotini nashr etish va Oʻzbekiston Respublikasida va chet elda tarqatish; tenderlar oʻtkazilishi haqidagi axborotni chet el va mamlakatimiz tashkilotlariga shartnoma asosida berish; kreditlar olish, oʻz nomidan shartnomalar tuzish, mulkiy va shaxsiy nomulkiy huquqlarni sotib olish, sudda, xoʻjalik sudida va xolis hakamlar sudida daʼvogar va javobgar boʻlish; tenderlar oʻtkazish boʻyicha axborotni tarqatish uchun Tashqi iqtisodiy aloqalar, investitsiyalar va savdo vazirligining roziligi bilan mintaqaviy boʻlimlar tashkil etish; Oʻzbekiston Respublikasi qonun hujjatlariga muvofiq xoʻjalik faoliyatini, shu jumladan mazkur Nizom bilan belgilangan Agentlik maqsadlari va vazifalariga zid boʻlmagan tashqi iqtisodiy faoliyatni amalga oshirish. 2. Agentlik mazkur Nizomda belgilangan vazifalarni hal etish uchun faoliyatning Oʻzbekiston Respublikasi qonun hujjatlari bilan taqiqlanmagan boshqa turlarini amalga oshirish huquqiga egadir. 1. Agentlik Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga hisob beradi. 2. Agentlikka Oʻzbekiston Respublikasi Tashqi iqtisodiy aloqalar, investitsiyalar va savdo vaziri tomonidan lavozimga tayinlanadigan va lavozimdan ozod qilinadigan Bosh direktor rahbarlik qiladi. 3. Agentlik tuzilmasi va shtatlari, shuningdek mansabdor shaxslarga haq toʻlash tizimi Agentlik Direktori tomonidan tasdiqlanadi. 4. Agentlik Direktori mazkur Nizom bilan unga berilgan vakolatlarga muvofiq Agentlik faoliyatiga rahbarlik qiladi va Agentlikka yuklangan vazifalar bajarilishi uchun shaxsan javob beradi. 5. Agentlik Direktori Oʻzbekiston Respublikasining amaldagi qonun hujjatlariga, mazkur Nizomga va Oʻzbekiston Respublikasi Tashqi iqtisodiy aloqalar, investitsiyalar va savdo vazirligining normativ hujjatlariga muvofiq: Agentlikka rahbarlik qiladi va uning joriy faoliyati uchun javob beradi; yuridik va jismoniy shaxslar, shu jumladan xorijiy yuridik va jismoniy shaxslar bilan shartnomalar tuzadi; Agentlikning barcha xizmatlari va boʻlinmalari tomonidan bajarilishi majburiy boʻlgan buyruqlar, farmoyishlar, yoʻriqnomalar chiqaradi; Agentlik nomidan ishonchnomasiz ish koʻradi, barcha respublika organlari, respublika korxonalari va tashkilotlarida, shuningdek boshqa davlatlarda oʻz vakolati doirasida tender faoliyatini oʻtkazish masalalari boʻyicha Agentlik nomidan vakillik qiladi; Agentlik mol-mulkiga egalik qiladi; ishonchnomalar beradi; mazkur Nizomga muvofiq Agentlik faoliyatining boshqa masalalarini koʻrib chiqadi va hal etadi. 6. Agentlik direktori Oʻzbekiston Respublikasi Tashqi iqtisodiy aloqalar, investitsiyalar va savdo vaziriga: amaldagi qonun hujjatlariga muvofiq Agentlikning tarkibiy birliklarini, boʻlimlarini va unga qarashli boshqa korxonalar va tashkilotlarni tashkil etish, qayta tashkil etish va tugatish; Agentlik tuzilmasi va shtatlarini takomillashtirish, uning tarkibiy birliklari, boʻlimlari va unga qarashli boshqa korxonalar va tashkilotlarning xodimlari sonini va ish haqini belgilash; xorijiy mutaxassislarni Oʻzbekiston Respublikasining amaldagi qonun hujjatlarida nazarda tutilgan tartibda va ular bilan kontraktlar imzolash asosida ishga qabul qilish boʻyicha takliflar kiritadi 1. Agentlik amalga oshirilayotgan faoliyat boʻyicha Oʻzbekiston Respublikasining amaldagi qonun hujjatlariga muvofiq hisob va hisobotni amalga oshiradi. 2. Agentlikning operatsiya yili 1-yanvardan boshlanadi va 31-dekabrda tamom boʻladi. Har bir yil tamom boʻlgandan keyin tasdiqlash uchun Tashqi iqtisodiy aloqalar, investitsiyalar va savdo vazirligiga taqdim etiladigan balans hamda foyda va zararlar schyoti tuziladi. 3. Agentlik faoliyatini hujjatlar orqali taftish qilish va tekshirishni mustaqil auditorlik tashkilotlari va qonun hujjatlariga muvofiq bunday tekshirishlarni amalga oshirishga vakil qilingan nazorat qiluvchi boshqa organlar amalga oshiradi. Agentlikning mol-mulki va mablagʻlari quyidagilardan iborat boʻladi: Agentlikning toʻliq xoʻjalik tasarrufida boʻlgan asosiy fondlar va aylanma mablagʻlar, shu jumladan unga qarashli tarkibiy boʻlinmalarga foydalanish uchun berilgan asosiy fondlar va aylanma mablagʻlar; tenderlar oʻtkazish boʻyicha axborot xizmatlari va boshqa xizmatlar koʻrsatishdan, Agentlik mahsulotlarini mamlakatimiz va chet el korxonalari, tashkilotlariga hamda xususiy shaxslarga sotishdan olingan daromadlar; aksiyalar va qimmatli qogʻozlarga dividendlar, oʻziga qarashli korxonalar va qoʻshma korxonalar ustav sarmoyalariga ulushlar; depozit va boshqa moliyaviy ulushlar va operatsiyalar boʻyicha foizlar; yuridik shaxslarning, shu jumladan xorijiy yuridik shaxslarning tekin badallari. Agentlik mol-mulki, shuningdek Oʻzbekiston Respublikasi qonun hujjatlari bilan taqiqlanmagan boshqa manbalardan ham shakllanishi mumkin. Agentlik faoliyati Oʻzbekiston Respublikasi qonun hujjatlariga muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligining qaroriga koʻra toʻxtatiladi.